text: FC Sydvest overtager Sønderjyskes sæder
  01 juli 2013 kl. 13.21
  Fodboldklubben SønderjyskE skal have nyt stadion. Derfor donerer klubben nu 1500 sæder til FC Sydvest.
  For to år siden monterede Sønderjyske 1500 plasticsæder på Haderslev fodboldstadion. Det gjorde de, for at leve op til Dansk Boldspil-Unions krav om, at der på alle superligastadions mindst skal være 3000 siddepladser.
  
  Et samarbejde klubberne i mellem
  Men nu skal stadionet udvides med en overdækket tribune, VIP-faciliteter, kontorer og boliger. 
  Det betyder, at de to år gamle sæder allerede skal pilles ned, men i stedet for at smide dem ud så sender SønderjyskE dem til 2.divisionsklubben FC Sydvest i Tønder.
  - Vi har et godt samarbejde med FC Sydvest, hvor nogle af de unge SønderjyskE-drenge også spiller, så det er nærliggende, at vi hjælper hinanden," siger Michael Madsen, Account Manager i SønderjyskE til JyskeVestkysten.
  Ombygningen af Haderslev Fodboldstadion kommer til at koste 70,5 millioner kroner. Det forventes at stå færdigt til næste sommer
  